Document ID: 32004D0611

A BIZOTTSÁG HATÁROZATA
(2004. augusztus 13.)
a Cseh Köztársaság által az 1493/1999/EK tanácsi rendelet alapján benyújtott, a bortermelési potenciálról szóló kimutatással kapcsolatban
(Az értesítés a B(2004) 3154. számú dokumentummal történt)
(Csak a cseh nyelvű szöveg hiteles)
(2004/611/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 4. cikk (23) bekezdésére,
mivel:
(1)
Az 1493/1999/EK rendelet a telepítési jogok növelésére, valamint a szőlőtermő-felületek termelésből való végleges kivonásáért járó támogatásokra és a szőlőültetvények szerkezetátalakítását ösztönző támogatásokra való jogosultság előfeltételeként előírja egy, a bortermelési potenciálra vonatkozó leltár összeállítását az érintett tagállam által. E leltárt a szóban forgó rendelet 16. cikkével összhangban kell összeállítani.
(2)
A termelési potenciálra tekintettel a borpiac közös szervezéséről szóló 1493/1999/EK tanácsi rendelet alkalmazása részletes szabályainak megállapításáról szóló, 2000. május 31-i 1227/2000/EK bizottsági rendelet (2) 19. cikke részletesen meghatározza a leltárban foglalt információk megadásának módját.
(3)
A Cseh Köztársaság 2004. április 13-án kelt levelében közölte a Bizottsággal az 1493/1999/EK rendelet 16. cikkében és az 1227/2000/EK rendelet 19. cikkében megjelölt információkat. A szóban forgó információk vizsgálata lehetővé teszi annak megállapítását, hogy a Cseh Köztársaság elkészítette a leltárt.
(4)
A jelen határozat nem jelenti a leltár által tartalmazott adatok pontosságának, ill. a leltárban hivatkozott jogszabályok közösségi joggal való összhangjának elismerését a Bizottság részéről. A jelen határozat nem érinti a Bizottságnak a fenti kérdések tárgyában hozott esetleges jövőbeli határozatait.
(5)
Az e határozatban előírt intézkedések összhangban vannak a Borpiaci Irányítóbizottság véleményével,
ELFOGADTA EZT A HATÁROZATOT:
1. cikk
A Bizottság megállapítja, hogy a Cseh Köztársaság az 1493/1999/EK rendelet 16. cikkének megfelelően készítette el a bortermelési potenciálról szóló leltárt.
2. cikk
A jelen határozat címzettje a Cseh Köztársaság.
Kelt Brüsszelben, 2004. augusztus 13-án.

Labels: 7
18
6